Хосе Карлос Росалес
Планини от пясък

Превод от испански: Рада Панчовска, —

chitanka.info

От дълго време гледаш планините от пясък,

без да знаеш какво пазят. Гледаш как се разпростират

техните владения и гледаш също променливата

повърхност на дюните: знаеш, че знаят нещо,

знаеш, че не го казват. Те са неми или слепи,

изгубили са произхода си и се променят бавно,

и не сменят мястото си.

Планините от пясък са планини от прекършен

живот. Тишината им стана необходима,

за да е годен и суетен светът.

Но бледият пясък, замърсяващ пътищата,

е неизличима следа: настъпваме го и скърца,

и продължаваме да ходим, без да намерим името,

което назовава или определя.

Планините от пясък, склад от пепел,

където остарява страхът. Планините от пясък

и скромната им механика: да гледаш къде се спираш,

да мислиш как се стига.

2003

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.